Segédanyag a 40. szám Jámborné Balogh Tünde: Madárhangok c. cikkéhez

Nyelvi rejtvények:

Gyűjtsetek olyan madárneveket, amelyek többjelentésűek ( daru, fogoly, kivi…)

Melyik madárnak van 2 neve ( csalogány- fülemüle, aranymálinkó-sárgarigó, mátyásmadár-szajkó…)

Gyűjtsetek olyan közmondást, amiben 2 madár neve is szerepel ( Bagoly mondja verébnek, Jobb ma egy veréb, mint holnap egy túzok )

Versenyezzetek, ki tudja gyorsabban elmondani a madaras nyelvtörőket! (Nem minden fajta… ; Répa, retek…, Ádám bátyám…, Kőkút körül…)

Találjatok olyan madár és hangja párokat, amelyek alliterálnak egymással! ( füsti fecske ficsereg, kokabura kacag, haris harsog )

Melyik madár ismételgeti a saját nevét? ( kakukk )

Milyen alliterációs párokat tudtok mondani , ahol a madár tulajdonságára utal az előtag? ( bölcs bagoly, gőgös gúnár…)

Segédanyag a 40. szám Szigeti Zoltán: Illatözön, szagorkán c. cikkéhez

Felismerés

A gyerekek által begyűjtött gyógy- és fűszernövényekből bekötött szemmel, illatuk és tapintásuk alapján kell meghatározni, melyik növényről van szó.

Tudjátok-e, melyik növény milyen gyógyhatású, melyik részét és hogyan használjuk fel?

Tea- és gyógycukor kóstoló: az óra megkoronázása.

2018. 02. 06. Jordánné Kérész Anna